<classify> ALIYEKUWA kocha msaidizi wa Simba, Masoud Djuma ametangazwa kuwa Kocha Mkuu wa AS Kigali ya nchini hapa na atakuwa akilipwa kiasi cha Sh milioni 8 kwa mwezi, imeelezwa.Masoud aliondoka Simba hivi karibuni baada ya kudaiwa kutokuwa na uhusiano mzuri na bosi wake Mbelgiji, Patrick Aussems kabla ya kuachia ngazi kwa makubaliano na uongozi wa klabu hiyo yenye maskani yake Msimbazi, Kariakoo jijini Dar es Salaam.Mchezaji huyo wa zamani wa kimataifa wa Burundi kusaini katika klabu yake hiyo aliyowahi kuichezea zamani, kunamaliza uvumi wa kuhusishwa na kocha wake wa zamani Andre Casa Mbungo kwa mara ya pili.Tangu wiki iliyopita kulikuwa na uvumi uliozagaa ukisem kuwa, Djuma angeungana na kocha wake huyo wa zamani baada ya kuachia ngazi kwa Eric Nshimiyimana kutoka katika nafasi hiyo.Taarifa zimeendelea kueleza kuwa kocha wa Bugesera FC, Innocent Seninga na kocha wa zamani wa Rayon Sports Sosthene Habimana nao pia walikuwa katika orodha ya makocha wanaosaka kazi katika klabu hiyo.Masoudi, kiungo wa zamani wa Rayon Sports na nahodha wa timu hiyo, anajiunga na AS Kigali baada ya kuitumikia Simba kwa msimu mmoja, ambayo iliingia nayo mkataba kama kocha msaidi baada ya kuiwezesha Rayon kutwaa ubingwa wa Rwanda katika msimu wa mwaka n 2016-17.AS Kigali, ambao ni mabingwa wa Kombe la Amani mwaka 2013, walianza msimu wa Ligi Kuu ya Azam wa mwaka 201819 juzi Jumapili kwa kukikaribisha kikosi cha Emmanuel Ruremesha cha Musanze FC kwenye Uwanja wa Kigali. Imeripotiwa kuwa nahodha huyo wa zamani wa Rayon, atakuwa akitia kibindoni kwa mwezi dola za Marekani 3,500, ambazo ni sawa na Sh 8,015,000.  <topic>: KITAIFA 